అమరావతి గ్రామాల్లో భారీగా సాయుధ పోలీసులు
బాష్పవాయు గోళాలు.. జల ఫిరంగులు సిద్ధం
సచివాలయం, అసెంబ్లీ వద్ద భద్రత కట్టుదిట్టం
ఈనాడు, అమరావతి, గుంటూరు: రాజధాని పోరాటం తుదిదశకు చేరుకుంది. సోమవారం మంత్రివర్గ సమావేశంతో పాటు అసెంబ్లీ సమావేశాలు కూడా ప్రారంభం కానున్నాయి. దీంతో ప్రభుత్వంపై ఒత్తిడి పెంచేందుకు ఐకాస ఆధ్వర్యంలో అసెంబ్లీ ముట్టడికి పిలుపునిచ్చారు. ఈ నేపథ్యంలో పోలీసులు అప్రమత్తమయ్యారు. ముట్టడికి అనుమతి లేదని ప్రకటించారు. ఉద్యమంలో క్రియాశీలకంగా వ్యవహరిస్తున్న 800 మందికి నోటీసులు జారీచేశారు. ఎవరైనా అసెంబ్లీ ముట్టడికి ప్రయత్నిస్తే పోలీసులు కఠినంగా వ్యవహరించే సూచనలు కనిపిస్తున్నాయి. అసెంబ్లీ, సచివాలయ పరిసరాలతో పాటు కీలకగ్రామాల్లో చెక్‌పోస్టులను ఏర్పాటుచేశారు. సోమవారం ఉదయం మంత్రివర్గ సమావేశానికి ముఖ్యమంత్రి జగన్‌, మంత్రులు హాజరుకానున్నారు. వాళ్లు సీడ్‌ యాక్సెస్‌ రోడ్డు నుంచి మందడం మీదుగా వెళ్లాలి. ప్రత్యామ్నాయ మార్గం సిద్ధమైనా.. ఎటు వెళ్తారన్న విషయాన్ని పోలీసులు రహస్యంగా ఉంచుతున్నారు. రెండు మార్గాల్లోనూ ఏఎస్‌ఎల్‌ (అడ్వాన్స్‌డ్‌ సెక్యూరిటీ లైజాన్‌) నిర్వహించారు. అసెంబ్లీ, సచివాలయం పరిసరాల్లో మూడంచెల భద్రతను ఏర్పాటుచేశారు. సాయుధ పోలీసులను సిద్ధం చేశారు. గుంపులను చెదరగొట్టేందుకు జల ఫిరంగులనూ సిద్ధంగా ఉంచారు.సాధారణ, స్ట్రాంగ్‌ చెక్‌పోస్టులు.. ఇలా రెండు విభాగాలుగా ఏర్పాటుచేశారు. ప్రతి చెక్‌పోస్టు వద్ద భారీగా బలగాలను సిద్ధంగా ఉంచుకున్నారు. రూట్‌ బందోబస్తు, సైక్లింగ్‌ ఫోర్స్‌, పెట్రోలింగ్‌ సిబ్బంది, ఏరియా డామినేషన్‌ బృందాలు, పికప్‌ టీమ్స్‌, స్ట్రైకింగ్‌ ఫోర్స్‌, సాంకేతిక బృందాలను దించారు.
* అసెంబ్లీ ముట్టడి.. ఆందోళనల నియంత్రణకు గుంటూరు అర్బన్‌, రూరల్‌ ఎస్పీలతో పాటు అదనంగా ఏడుగురు ఐపీఎస్‌ అధికారులను అమరావతికి పంపనున్నారు.
amaravati graamaallo bhariga saayudha poliisulu
bashpavayu golaalu.. jala firangulu siddham
sachivalayam, assembley vadda bhadrata kattudittam
eenaadu, amaravati, gunturu: rajadhani poratam tudidasaku cherukundi. somavaram mantrivarga samavesamto paatu assembley samavesalu kuudaa praarambham kaanunnaayi. deentho prabhutvampai ottidi penchenduku aikasa aadhvaryamlo assembley muttadiki pilupunicchaaru. ee nepathyamlo poliisulu apramattamayyaaru. muttadiki anumati ledani prakatinchaaru. udyamamlo kriyaaseelakamgaa vyavaharistunna 800 mandiki notisulu jaareechesaaru. evaraina assembley muttadiki prayatniste poliisulu kathinamgaa vyavaharinche suuchanalu kanipistunnaayi. assembley, sachivalaya parisaraalato paatu keelakagramallo chekepostulanu erpaatuchesaaru. somavaram udayam mantrivarga samavesaniki mukhyamantri jagan, mantrulu haajarukaanunnaaru. vaallu seede accesse roddu nunchi mandadam meedugaa vellaali. pratyaamnaaya maargam siddamainaa.. etu veltaaranna vishayaanni poliisulu rahasyamgaa unchutunnaaru. rendu maargaalloonuu acla (adwansedsi security lizane) nirvahinchaaru. assembley, sachivalayam parisaraallo moodanchela bhadratanu erpaatuchesaaru. saayudha poliisulanu siddham chesaru. gumpulanu chedaragottenduku jala phirangulanuu siddamgaa unchaaru.saadhaarana, strange chekepostulu.. ilaa rendu vibhagaluga erpaatuchesaaru. prati chekepostu vadda bhariga balagaalanu siddamgaa unchukunnaaru. roothy bandobastu, saiklingli foresm, petrolingi sibbandi, aria damination brundaalu, pikapm teamse, stricinge foresm, saanketika brundaalanu dinchaaru.
* assembley muttadi.. aandolanala niyantranaku gunturu arban, roorle espeelatho paatu adanamgaa eduguru ipss adhikaarulanu amaravatiki pampanunnaru.